Splošni cilj sektorskega dogovora je ponuditi ugodnejše pogoje financiranja za podnebju prijazne projekte v tretjih državah, kot so tisti, določeni v horizontalnih pravilih Sporazuma, in tako spodbuditi izvoz podnebju prijaznih tehnologij. Vendar je bil sektorski dogovor nazadnje posodobljen leta 2014 in danes je obseg izvoza, za katerega lahko veljajo njegova pravila, preozek glede na cilje na področju podnebnih sprememb, za katere si prizadeva. Področje uporabe sektorskega dogovora se osredotoča zlasti na sektorja proizvodnje in prenosa energije. Omejeni učinek, ki izhaja iz ozkega obsega, ne podpira učinkovito zavez udeleženk v okviru Pariškega sporazuma in ambicij EU, kot so izražene v njeni agendi za zeleni dogovor. V zvezi s tem so se udeleženke dogovorile, da bodo razširile področje uporabe sektorskega dogovora, in se dogovorile o številnih sektorjih, ki bi jih bilo treba vključiti v sektorski dogovor, in sicer:

Evropska unija je pogodbenica Sporazuma in sektorskega dogovora, oba sta bila tudi prenesena v pravni red Skupnosti z Uredbo (EU) št. 1233/2011 Evropskega parlamenta in Sveta z dne 16. novembra 2011. Zato sta Sporazum in sektorski dogovor pravno zavezujoča v skladu s pravom Unije.

Udeleženke sektorskega dogovora so se dogovorile, da se njegovi finančni pogoji izvajajo na način, ki je skladen z namenom Sporazuma o uradno podprtih izvoznih kreditih (v nadaljnjem besedilu: Sporazum). Sektorski dogovor je kot Priloga IV k Sporazumu sestavni del Sporazuma, ki je upravno vključen v OECD in prejema podporo sekretariata OECD za kredite. Vendar niti Sporazum niti sektorski dogovor nista akta OECD.

Namen sektorskega dogovora je zagotoviti ustrezne finančne pogoje za projekte v izbranih opredeljenih sektorjih, ki znatno prispevajo k blažitvi podnebnih sprememb, vključno s projekti v zvezi z obnovljivimi viri energije, zmanjšanjem emisij toplogrednih plinov in visoko energijsko učinkovitostjo, prilagajanjem podnebnim spremembam ter vodnimi projekti. Sektorski dogovor je bil sprejet leta 2012 in nazadnje posodobljen leta 2014.

Akt, k sprejetju katerega bodo pozvane udeleženke, je akt s pravnim učinkom. Akt bo za Unijo zavezujoč na podlagi člena 1 Uredbe (EU) št. 1233/2011 Evropskega parlamenta in Sveta z dne 16. novembra 2011 o uporabi nekaterih smernic na področju uradno podprtih izvoznih kreditov in o razveljavitvi odločb Sveta 2001/76/ES in 2001/77/ES, ki določa: „Smernice iz Sporazuma o uradno podprtih izvoznih kreditih (v nadaljnjem besedilu: Sporazum) se uporabljajo v Uniji. Besedilo Sporazuma je priloženo tej uredbi.“

Ob upoštevanju namena in pričakovanih pozitivnih učinkov spremenjenega sektorskega dogovora na podnebne cilje EU ter na razvoj zelene tehnologije in gospodarstva v EU bi bilo treba v imenu Unije zastopati stališče, da se podpre osnutek predloga, priložen temu sklepu.

Ta predlog Komisije za sklep Sveta v skladu s členom 218(9) PDEU o razširitvi področja uporabe sektorskega dogovora je povezan z vzporednim predlogom Komisije za sklep Sveta v skladu s členom 218(9) PDEU o dogovoru o posodobljenih pravilih Sporazuma (COM(2022) 456). Pomemben del posodobitve Sporazuma je prilagoditev najnižjih premijskih stopenj za transakcije z daljšimi roki odplačevanja (kot so tiste, ki naj bi bile dovoljene v okviru sektorskega dogovora). S tem se bo obravnaval ključni izziv, povezan z veljavnimi pogoji sektorskega dogovora, saj so udeleženke opozorile, da so visoke premije pomemben dejavnik pri sorazmerno omejeni uporabi sedanjih prožnosti. Zunaj sektorja vetrne energije je bilo doslej opravljenih malo transakcij v okviru sektorskega dogovora, zato je ta sprememba bistvenega pomena.

Predlagana razširitev obsega sektorskega dogovora bi bila pomemben dosežek 27. zasedanja Konference pogodbenic Okvirne konvencije Združenih narodov o spremembi podnebja (COP 27), ki naj bi potekalo od 7. do 18. novembra 2022, saj bi agencijam za izvozne kredite omogočila večjo vlogo pri podpiranju zelenega prehoda in prispevala k doseganju ciljev Pariškega sporazuma. Spodbudila bi tudi podjetja EU v sektorjih, usmerjenih v prihodnost, z velikim potencialom za podporo gospodarski rasti in ustvarjanju delovnih mest v EU.

Podrobni predlog za razširitev področja uporabe sektorskega dogovora s potrebnimi tehničnimi specifikacijami za vse projekte, vključene v področje uporabe, je v Prilogi k predlaganemu sklepu. Navedena priloga bi postala novi Dodatek 1 k sektorskemu dogovoru in nadomestila obstoječa dodatka 1 in 2 k sektorskemu dogovoru.

4.2.2Uporaba v obravnavanem primeru

Glavni cilj in vsebina predvidenega akta se nanašata na skupno trgovinsko politiko. Materialna pravna podlaga za predlagani sklep je zato člen 207 PDEU.

4.3Zaključek

Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9).

5.Objava predvidenega akta

Ker bo akt udeleženk spremenil sektorski dogovor, ga je po sprejetju primerno objaviti v Uradnem listu Evropske unije.

2022/0276 (NLE)

Predlog

SKLEP SVETA

o določitvi stališča, ki se v imenu Unije zastopa v zvezi z odločitvijo udeleženk Sporazuma o uradno podprtih izvoznih kreditih o razširitvi področja uporabe sektorskega dogovora o izvoznih kreditih za obnovljive vire energije, blažitev podnebnih sprememb in prilagajanje nanje ter vodne projekte

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1)Sektorski dogovor o izvoznih kreditih za obnovljive vire energije, blažitev podnebnih sprememb in prilagajanje nanje ter vodne projekte (v nadaljnjem besedilu: sektorski dogovor o podnebnih spremembah), ki je del Sporazuma o uradno podprtih izvoznih kreditih (v nadaljnjem besedilu: Sporazum) in je Priloga IV k Sporazumu, je bil prenesen z Uredbo (EU) št. 1233/2011 Evropskega parlamenta in Sveta z dne 16. novembra 2011 o uporabi nekaterih smernic na področju uradno podprtih izvoznih kreditov in o razveljavitvi odločb Sveta 2001/76/ES in 2001/77/ES in je zato postal pravno zavezujoč v Evropski uniji.

(2)Udeleženke Sporazuma (v nadaljnjem besedilu: udeleženke) se morajo odločiti o razširitvi področja uporabe sektorskega dogovora o podnebnih spremembah, da se vključi izvoz iz industrijskih sektorjev, ki trenutno niso zajeti v njegovih pogojih.

(3)Primerno je določiti stališče, ki se zastopa v imenu Unije, ker bo imel sklep, ki ga sprejmejo udeleženke Sporazuma, o spremembi sektorskega dogovora o podnebnih spremembah pravni učinek v Uniji.

(4)Predlagana sprememba sektorskega dogovora o podnebnih spremembah bi omogočila, da bi se za izvoz, ki izpolnjuje veljavna merila iz širšega nabora industrijskih sektorjev, uporabljali pogoji, določeni v sektorskem dogovoru. To bi izvoznim agencijam iz Evropske unije in drugih udeleženk omogočilo, da imajo večjo vlogo pri podpiranju zelenega prehoda in prispevajo k doseganju ciljev Pariškega sporazuma. Širši obseg sektorskega dogovora o podnebnih spremembah bi spodbudil podjetja EU v sektorjih, usmerjenih v prihodnost, ki imajo velik potencial za spodbujanje gospodarske rasti in delovnih mest v Uniji –

SPREJEL NASLEDNJI SKLEP:

Člen 1